एप्रिल २६



ठळक घटना आणि घडामोडी

पंधरावे शतक 
 १४७८ - इटलीतील पाझींनी फ्लोरेन्समध्ये चर्चमधील रविवारच्या सामूहिक प्रार्थने दरम्यान लॉरेन्झो दि मेदिची वर हल्ला केला. लॉरेन्झोचा भाउ ज्युलियानी मृत्युमुखी पडला.

सतरावे शतक 
 १६०७ - इंग्लंडचे काही वसाहती केप हेन्री, व्हर्जिनिया येथे पोचले. यांनी पुढे जेम्सटाउन शहर वसवले.

एकोणिसावे शतक 
 १८०२ - नेपोलियन बोनापार्टने फ्रेंच क्रांतीत देशाबाहेर पळून गेलेल्या जहागिरदारांना माफी जाहीर केली व परत फ्रांसमध्ये बोलावले.
 १८६५ - अमेरिकन यादवी युद्ध - दक्षिणेच्या जनरल जोसेफ जॉन्स्टनने उत्तरेच्या विल्यम टेकुमेश शर्मन समोर उत्तर कॅरोलिनातील ड्युरॅम येथे शरणागती पत्करली.
 १८६५ - अब्राहम लिंकनची हत्या करून पळालेल्या जॉन विल्कस बूथला सैनिकांनी ठार केले.

विसावे शतक 
 १९०३ - अटलेटिको माद्रिद या असोसिएशन फुटबॉल क्लबची स्थापना झाली.
 १९२४ - रमाबाई रानडे यांचे निधन. 
 १९२५ - पॉल फोन हिंडेनबर्ग वायमार प्रजासत्ताकच्या राष्ट्राध्यक्षपदी.
 १९३३ - जर्मनीची गुप्त पोलीस यंत्रणा गेस्टापोची रचना.
 १९३७ - जर्मनीच्या लुफ्तवाफेने स्पेनच्या गर्निका शहरावर बॉम्बफेक केली. याचे परिणाम पाहून ख्यातनाम चित्रकार पाब्लो पिकासोने गर्निका हे जगप्रसिद्ध चित्र काढले.
 १९४२ - मांचुरियाच्या हॉन्केइको कोलियरी या कोळशाच्या खाणीत स्फोट. १,५४९ कामगार ठार. आत्तापर्यंतचा खाणीत झालेला हा सगळ्यात मोठा अपघात आहे.
 १९५६ - भारतातील पहिल्या वृत्तपत्रकागदाच्या कारखान्याचे नेपानगर येथे उदघाटन.
 १९६२ - नासाचे रेंजर ४ हे चांद्रयान चंद्रावर कोसळले.
 १९६४ - टांगानिका व झांझिबार देश एकत्र आले. टांझानियाची रचना.
 १९७० - सुएझ कालव्याच्या परिसरात इजिप्त व इस्त्रायल यांचे हवाई हल्ले सुरू झाले.
 १९७३ - अजित नाथ रे भारताचे १४ वे सरन्यायाधीश झाले.
 १९८१ - डॉ. मायकेल हॅरिसन यांनी कॅलिफोर्निया विद्यापीठात सर्वप्रथम गर्भाशय उघडून अर्भकावर शस्त्रक्रिया केली.
 १९८६ - युक्रेनमध्ये चर्नोबिल अणु भट्टीत अपघात. घातक किरणोत्सर्गाने युरोप, एशियातील अनेक देश प्रभावित.
 १९८९ - बांगलादेशमध्ये चक्रीवादळामुले सुमारे १,३०० लोक ठार, १२,००० जखमी आणि ८०,००० बेघर झाले.
 १९९४ - चायना एरलाइन्सचे एरबस ए-३००जातीचे विमान जपानच्या नागोया विमानतळावर कोसळून २६४ ठार.
 १९९५ - भारताच्या निशा मोहोताने इंटरनॅशनल वुमन मास्टर किताब मिळवला.

एकविसावे शतक 
 २००२ - जर्मनीच्या एरफर्ट शहरात रॉबर्ट स्टाइनहाउझरने आपल्या शाळेतील १३ शिक्षक, २ विद्यार्थी व १ पोलीस अधिकाऱ्याला ठार मारले.
 २००५ - २९ वर्षांनी सिरियाची लेबेनॉनमधून माघार.

जन्म 
 १२१ - मार्कस ऑरेलियस, रोमन सम्राट.
 ५७० - मुहम्मद पैगंबर, इस्लाम धर्माचे संस्थापक.
 १४७९ - वल्लभाचार्य पुष्टिमार्गाचे संस्थापक.
 १५६४ - विल्यम शेक्सपियर, इंग्लिश नाटककार आणि अभिनेता.
 १६४८ - पेद्रो दुसरा, पोर्तुगालचा राजा.
 १८९४ - रुडॉल्फ हेस, नाझी अधिकारी.
 १९०० - चार्ल्स रिश्टर, अमेरिकन भूशास्त्रज्ञ.
 १९०८ - सर्वमित्र सिकरी, भारतीय सर्वोच्च न्यायालयाचे मुख्य न्यायाधीश.
 १९१७ - आय.एम.पै, अमेरिकन स्थापत्यविशारद.
 १९५३ - मौशमी चॅटर्जी, भारतीय अभिनेत्री.
 १९६३ - जेट ली, चीनी अभिनेता.

मृत्यू 
 ११९२ - गो-शिराकावा, जपानी सम्राट.
 १४८९ - अशिकागा योशिहिसा, जपानी शोगन.
 १९२० - श्रीनिवास रामानुजन, भारतीय गणितज्ञ.
 १९२४ - रमाबाई रानडे, मराठी लेखिका आणि समाजसुधारक.
 १९३२ - विल्यम लॉकवुड, इंग्लिश क्रिकेट खेळाडू.
 १९७६ - चिंतामणी त्र्यंबक खानोलकर ऊर्फ आरती प्रभू, मराठी साहित्यिक.
 १९८७ - शंकरसिंग रघुवंशी, शंकर-जयकिशन या जोडीतील संगीतकार.
 १९९९ - मनमोहन अधिकारी, लोकशाही पद्धतीने निवडण्यात आलेले नेपाळचे पहिले पंतप्रधान.

प्रतिवार्षिक पालन 
 एकत्रीकरण दिन - टांझानिया.
 जागतिक बौद्धिक मालमत्ता दिन

बाह्य दुवे

एप्रिल २४ - एप्रिल २५ - एप्रिल २६ - एप्रिल २७ - एप्रिल २८ - (एप्रिल महिना)